**VOLS PARTICIPAR COM A VOLUNTÀRIA A NONO?**

Cerquem persones interessades en el món de **l’educació lliure**, amb ganes de canviar la seva mirada cap a la infància, situant-se des d’una visió de respecte i escolta on la comunicació no violenta, l’acollida de les emocions i dels ritmes individuals són els protagonistes.

**QUÈ ÉS NONO?**

**Nono, Espai d'Aprenentatge**, és un projecte educatiu pensat pels infants, on la llibertat i el respecte en són els pilars fonamentals. Aquest espai se gestiona des del col·lectiu Escola Lliure de Mallorca, on a través de les assemblees fem possible el funcionament i el creixement de l’Espai i del col·lectiu.

La nostra **proposta pedagògica** es basa en:

* La visió de l’infant com a protagonista del seu propi procés vital d’aprenentatge. Aquest parteix de l'interès de l'infant qui aprèn a partir de la descoberta, el joc i l’experimentació.
* Acompanyar en el seu procés d’aprenentatge, respectant el ritme individual i sense l’existència de currículum de matèries ni competències a assolir.
* Respectar la interacció entre les diferents edats, permetent que els grups es formin en base a les diferents activitats i interessos personals.
* Donar espai a què els infants puguin expressar les seves necessitats, emocions, interessos,... , des del respecte i la diferència de l’altre, generant el seu esperit crític i la seva actitud investigadora.
* Decidir el dia a dia a Nono, a través de l’assemblea d’infants i acompanyants: així organitzem i donam forma al matí.
* Respectar la llengua i cultura pròpies, l’entorn que ens envolta i la natura.

**QUÈ OFERIM?**

* Acompanyament en el procés d’aprenentatge.
* Participar de les formacions que ofereix el col·lectiu (preus reduïts o gratuïts).
* Menjar ecològic i vegetarià dins l’espai.
* Ser sòcia de Nono.
* Participar gratuïtament en els esdeveniments organitzats pel col·lectiu.
* Ser membre d’alguna de les comissions del col·lectiu.

**QUÈ DEMANEM?**

* Conèixer l’ideari de Nono (per a **més informació:** www.espainono.net)
* Ús del català parlat i escrit.
* Compromís d’un voluntariat anual (curs escolar).
* Participar en les assemblees pedagògiques i de col·lectiu.

**PER A CONTACTAR AMB NOLTROS,** telefona a Rosa (649700393) o a Magdalena(635885603) o envia un correu electrònic a escolalliuremallorca@autistici.org.